Асен Разцветников
Гатанки

chitanka.info

Девойчица златопола

вода носи от три дола,

девойчица с очи вакли

брашно сбира от сто ракли,

ту излиза, ту се връща,

питки меси в тъмна къща.

Рекох питка да си сграбя,

тя ме бодна с остра сабя —

поду ми се страничката,

заболя ме главичката.

* * *

Търкуланчо от Раздолци

на гръб носи триста колци.

Остави го във горица —

дебне като стар пъдарин,

затумкай му ръченица —

скача като млад сватбарин.

Що е то?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.